КРИТЕРИЈУМИ И МЕРИЛА ЗА УТВРЂИВАЊЕ УЧИНКА ЗДРАВСТВЕНЕ УСТАНОВЕ КОЈА ЈЕ УКЉУЧЕНА У ПИЛОТ ФАЗУ РЕФОРМЕ ПЛАЋАЊА БОЛНИЧКОГ ЛЕЧЕЊА НА ОСНОВУ ДИЈАГНОСТИЧКИ СРОДНИХ ГРУПА (ДСГ) са допуном

**I Систем извештавања по систему ДСГ**

За шифрирање по систему ДСГ су неопходни:

* Међународна класификација болести (МКБ-10),
* Правилник о номенклатури здравствених услуга на секундарном и терцијарном нивоу здравствене заштите („Службени гласник РС”, бр. 107/05, 109/05 – исправка, 57/11, 110/12 – УС и 119/12),
* Правила шифрирања дијагноза и процедура по систему ДСГ,
* Упутство за попуњавање извештаја о хоспитализацији (ИОХ) – Институт за јавно здравље Србије (ИЈЗС) „Др Милан Јовановић Батут“

Здравствена установа наставља са процедуром слања електронске фактуре, у складу са измењеном структуром електронске фактуре за 2018. годину.

На основу података из електронске фактуре коју здравствена установа испоставља у складу са напред наведеним документима и актима, Републички фонд врши груписање података.

**II Извор података и динамика објављивања**

Извор података за утврђивање радног учинка здравствене установе по систему ДСГ су подаци добијени из електронске фактуре за извршене услуге на секундарном и трецијарном нивоу здравствене заштите.

Утврђивање учинка и обрачун Накнада за учинак по закљученом уговору од стране Републичког фонда врши се у кварталима и то: јануар-март, април-јун, јул-септембар, а подаци се објављују на ДСГ порталу Републичког фонда најкасније 60 дана по истеку посматраног квартала (Табела 1).

**Табела 1:** Квартални приказ утврђивања учинка у 2018.години

|  |  |  |  |
| --- | --- | --- | --- |
| **Р.Б.** | **Месец у години** | **Објављивање** | **Једнократна изплата уз обрачун зарада за месец** |
| I | јануар | најкасније до 30. маја 2018. |  |
| II | фебруар | јун 2018. |
| III | март |  |
| IV | април | најкасније до 29. августа 2018. |  |
| V | мај | септембар 2018. |
| VI | јун |  |
| VII | јул | најкасније до 29. новембра 2018. |  |
| VIII | август | децембар 2018. |
| IX | септембар |  |

Обрачун Накнада за учинак од стране Републичког фонда у одговарајућим кварталима вршиће се у односу до највише једне трећине oпредељених средстава за бонус за радни учинак Пилот здравствених установа.

Накнада за учинак у целокупном износу опредељује се за додатке на плату запослених у виду одговарајуће стимулације, у складу са Уредбом о корективном коефицијенту, највишем процентуалном увећању основне плате, критеријумима и мерилима за део плате који се остварује по основу радног учинка, као и начину обрачуна плате запослених у здравственим установама.

**III Утврђивање учинка Пилот здравствених установа**

*Укупан буџет стационара и дневне болнице* представља збир укупнe вредности пружених услуга, БО дана, лекова и медицинских средстава утрошених у здравственој установи у посматраном кварталу.

Након груписања података из електронске фактуре добија се *Сума коефијената* множењемброја хоспитализација за сваку ДСГ за посматрани квартал са аустралијским коефицијентом.

*Број хоспитализација* здравствене установе представља укупан број епизода болничког лечења по свакој ДСГ на месечном нивоу.

*Вредност јединственог ДСГ коефицијента* за све Пилот здравствене установе се добија дељењем Укупаног буџета стационара и дневне болнице са укупном сумом коефицијента на кварталном нивоу.

*CMI – Case Mix Index* се добија дељењем Суме коефицијената са бројем хоспитализација на кварталном нивоу.

*Пројектовани буџет по*  *ДСГ систему* за Пилот здравствену установу се добија множењем Суме коефијената те установе са вредношћу јединственог ДСГ коефицијента.

Уколико је *Пројектовани буџет по ДСГ систему* здравствене установе већи од *Укупног буџет стационара и дневне болнице* увећаног за *Буџет амбуланте*, Пилот установа остварује право на накнаду за учинак за одговарајући квартал и то:

* **0,05%** од финансијских средстава исказаних у уговору за 2018. годину за конкретну установу за учинак до 10% изнад планираног,
* **0,10%** од финансијских средстава исказаних у уговору за 2018. годину за конкретну установу за учинак до 15% изнад планираног,
* **0,15%** од финансијских средстава исказаних у уговору за 2018. годину за конкретну установу за учинак до 20% изнад планираног,
* **0,20%** од финансијских средстава исказаних у уговору за 2018. годину за конкретну установу за учинак до 25% изнад планираног,
* **0,25%** од финансијских средстава исказаних у уговору за 2018. годину за конкретну установу за учинак изнад 25% од планираног.

**IV Ограничења**

Пилот установа која оствари исти или мањи учинак у односу на уговорени, не остварује право на Накнаду за учинак на терет Републичког фонда за здравствено осигурање за 2018. годину.

Будући да се пројекцијa финансијских средстава остварених по дијагностички сродним групамa остварује према шифрираним дијагнозама и здравственим услугама, Пилот установа за коју у тромесечном периоду одговарајућа контрола Републичког фонда утврди више од:

* 25% грешака у шифрирању у 1. кварталу,
* 20% грешака у шифрирању у 2. кварталу,
* 15% грешака у шифрирању у 3. кварталу

неће остварити право на Накнаду за учинак на терет Републичког фонда.

**Пилот здравствена установа која супротно Упутству за попуњавање извештаја о хоспитализацију, у делу који се односи на Општа правила, у оквиру епизоде болничког лечења превођењем пацијента са једног на друго одељење ради наставка лечења или додатне дијагностике попуњава два или више Извештаја о хоспитализацији и испоставља две или више фактура (дуплих фактура) у износу већем од:**

**● 5% укупно испостављених фактура у 2. кварталу за услуге пружене у стационару и дневној болници,**

**● 0% укупно испостављених фактура у 3. кварталу за услуге пружене у стационару и дневној болници,**

**неће остварити право на Накнаду за учинак на терет Републичког фонда.**

***Дупла фактура подразумева* више фактура за једног пацијента у току исте епизоде лечења.Она представља фактуре које се преклапају по датуму пријема и отпуста, односно више испостављених фактура за исти временски период за једног пацијента.[[1]](#footnote-1)**

1. Допуна Критеријума и мерила за утврђивање учинка здравствене установе која је укључена у пилот фазу реформе плаћања болничког лечења на основу дијагностички сродних група (ДСГ) [↑](#footnote-ref-1)